NELJANDA KOOSSEISU

OTSUS

Haapsalu,			29. aprill 2005 nr 184

Vara võõrandamine avaliku kirjaliku
enampakkumise korras
(Sadama tn 4-5, Haapsalu)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linna omandis olev korteriomand, mida iseloomustavad alljärgnevad tunnused:
-	korteriomandi registriosa number 18790;
-	katastriüksuse aadress Sadama tn 4, Haapsalu linn, Läänemaa;
-	katastriüksuse number 18301:004:0003;
-	katastriüksuse pindala 1171 m²;
-	maasihtotstarve väikeelamumaa;
-	maa maksustamishind 15 400 krooni;
-	korteriomandi pindala 26,1 m2;
-	261/2262 mõttelist osa maatükist.

2.	Avaliku kirjaliku enampakkumise alghinnaks määrata 40 000 (nelikümmend tuhat) Eesti krooni.

3.	Korteriomandi ostuhind Eesti kroonides tuleb enampakkumise võitjal tasuda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

4.	Notaritasu korteriomandi ostu-müügilepingu vormistamise eest maksab korteriomandi Ostja.

5.	Korteriomandi müügi korraldajaks määrata Haapsalu Linnavalitsus.

6.	Otsus jõustub avalikustamisega linnavolikogu kantseleis.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees